rlitschk/wikidir huggingface dataset:
Martin Fourcade (* 14. September 1988 in Céret) is en ehmalger franzöösch Biathlet. De veer Johr jüngere Bröer vun Simon Fourcade hörrt to de spoodriekst Biathleten vun de Gegenwart. Bither (2015) wurr he tweemal Olympiasieger, sössmal Weltmeester un hett veermal de Weltcup-Gesamtwertung wunnen. Dorto kommt negen wiedere WM-Medaillen un twee wiedere olympisch Medaillen. Martin Fourcade bedrifft Biathlon siet 2002. De Student ut La Llagonne im Département Pyrénées-Orientales start för den Club Ski Nordique Villard de Lans un wurr vun Stéphane Bouthiaux traineert. Siet 2002 hörrt he den franzööschen Natschonalkader an un af 2006 nehm he an internatschonalen Juniorenwettbewarven deel. Eerst Hööchtpunkt weer de Deelnahm an de Juniorenweltmeesterschap 2007 in Martell. Fourcade wurr Fievt in' Eenzel un Negent in' Sprint un in de Verfolgung. Mit de Staffel wunn he dorto de Bronzemedaille. Wiedere good Ergevnisse geev dat bi de nächste WM in Ruhpolding. Dor keem he in' Eenzel up Platz 8 un in de Verfolgung up Platz 10. In' Sprint reck dat to Platz 11 un mit de franzöösch Juniorenstaffel keem he up den fievten Platz. In' Junioren-Europacup reck Fourcade bit 2008 veer Podiumsplatzeeren un wunn dorbi en Sprintrennen in Cesana San Sicario. Bi de Sömmerbiathlon-Weltmeesterschapen 2008 wunn he in Haute
Laurent Brochard (* 26. März 1968 in Le Mans) is en ehmalger franzöösch Radrennfohrer. Brochard wurr 1992 Profi un gull as Allrounder. He weer good in de Bargen, kunn in' Massensprint mithollen un Tietfohren kunn he ok good. In sien Anfangsjohren kunn he de Tour du Haut-Var un de Limousin-Rundfohrt winnen, as ok Deelstreckensiege dor un bi de Middelmeer-Rundfohrt halen. 1997 harr Brochard sien Dörbröök. He wunn twee Deelstrecken bi dat ansehn Midi Libre wunn de negente Deelstreck bi de Tour de France vun Pau nah Loudenvielle dör de franzöösch Pyrenäen an den franzööschen Natschonalfierdag 14. Juli. In dat sülvig Johr wurr he denn noch in dat spaansche San Sebastián Weltmeester. 1999 kunn he för dat lütt Team Jean Delatour bi de Vuelta a España een Deelstreck winnen un wunn bit 2002 noch mehrere lüttgere Rennen. 2003 is he to Ag2r Prévoyance wesselt. Siet Anfang 2005 fohr he för de Mannschap Bouygues Télécom un wunn in dat Johr to'n darten Mal nah 2001 un 2003 dat Rennen Paris-Camembert. 1996, 2000 un 2004 hett he an de Olympisch Sömmerspelen deelnommen, aber kien Medaille wunnen. Af de Saison 2008 düükt he nich mehr in Ergevnislisten up. Nah den Sieg vun Brochard bi
Richard Dunthorne (* 1711; † 3. März 1775) weer en engelsch Astronom un Landvermeeter. Richard Dunthorne hett in Cambridge as astronoomsch un wetenschaplich Mitarbeiter för Roger Long un för völ Johren as Saakverständiger in Fens arbeit. Nah hüm is de Maandkrater Dunthorne nömmt. Practical Astronomy of the Moon: or, new Tables... Exactly constructed from Sir Isaac Newton's Theory, as published by Dr Gregory in his Astronomy, London & Oxford, 1739. A Letter from Mr. Richard Dunthorne, to the Rev. Mr. Charles Mason, F. R. S. and Woodwardian Professor of Nat. Hist. at Cambridge, concerning the Moon's Motion (PDF; 974 kB), 1746 A Letter from the Rev. Mr. Richard Dunthorne to the Reverend Mr. Richard Mason F. R. S. and Keeper of the Wood-Wardian Museum at Cambridge, concerning the Acceleration of the Moon`?` (PDF; 1,4 MB), 1749 A Letter from Mr. Rich. Dunthorne to the Rev. Dr. Long, F. R. S. Master of Pembroke-Hall in Cambridge, and Lowndes's Professor of Astronomy and Geometry in That University, concerning Comets (PDF; 864 kB), 1751 Elements of New Tables of the Motions of Jupiter's Satellites: In a Letter to the Reverend Charles Mason, D. D. Woodwardian Professor in the University of Cambridge, and F.
De 5. Biathlon-Weltmeesterschap funn 1963 an’ 3. Februar in Seefeld in Tirol in Öösterriek statt. Wladimir Melanin ut de Sowjetunion kunn sien Titel ut dat Vörjohr spoodriek verteidigen. Tageszeitung Neues Deutschland, Utgaav van’ 4. Februar 1963 DDR-Sportzeitung Deutsches Sportecho, Utgaav van’ 4. Februar 1963 Ergevnisse bi de IBU (engelsch)
Bryan Daniel „O.C.“ O’Connor (* 6. September 1946 in Orange, Kalifornien) is en ehmalger US-amerikaansch Astronaut. O’Connor kreeg 1968 en Bachelor in Ingenieurwesen vun de United States Naval Academy un 1970 en Master in Luftfohrttechnik vun de University of West Florida. O’Connor is in’ Juni 1968 in dat United States Marine Corps intreeden. Dor hett he 1970 sien Utbillen to’n Marinefleger un 1975 to’n Testpiloten afslooten. As Pilot weer he in de USA, in Europa un in’ im Westpazifik statschoneert, as Testpilot weer he vör allen an de Erprobung vun Senkrechtstartern, as dat Kampfloogtüüch Harrier bedeeligt. In’ Mai 1980 wurr O’Connor vun de NASA as Astronautenanwärter utwählt. He hett denn de eersten Space Shuttle-Missionen in verscheeden Beriek ünnestütt. Nah de Challenger-Katastrooph weer he an deren Upklärung bedeeligt. In’ März 1986 wurr he Assistent vun den Space Shuttle-Programm-Manager un eerst Vörsitter vun dat nee Space Flight Safety Panel vun de NASA. Af Februar 1988 weer he stellvertreeden Baas vun de Afdeelen Flight Crew Operations. An’ 27. November 1985 is O’Connor as Pilot vun de Ruumfähre Atlantis to sien eersten Floog in’t All ünner dat Kommando vun Brewster Shaw in’t All start. Bi disse Mission wurrn de dree Kommunikatschonssatelliten MORELOS-B (Mexiko), AUSSAT-2
Roger David Kornberg (* 24. April 1947 in St. Louis, Missouri) is en US-amerikaansch Biochemiker un Perfesser för Strukturbiologie an der Stanford University Medical School. In dat Johr 2006 wurr hüm de Nobelpries för Chemie tospraaken. Kornberg is dat Öldste vun dree Kinner vun de Biochemiker Sylvy un Arthur Kornberg, den lateren Nobelpriesdräger för Medizin. 1967 hett he dat Studium an de Harvard University mit en Bachelor of Science afslooten, um denn för sien Dokterarbeit nah Stanford to wesseln, de he 1972 ok afslooten hett. Kornberg gung doruphen to en Postdoc-Upenholt nah Cambridge. 1976 wurr he Assistant Professor (etwa dat wat in Düütschland Juniorperfesser is) an de Harvard Medical School un kehr 1978 för en Professur in de Strukturbiologie nah Stanford torüch. In dat Johr 2010 wurr he in de Leitung vun dat russisch Innovatschonszentrum bi Skolkowo beropen. Roger D. Kornberg wurr 2006 för sien Arbeiten to de molekularen Grundlagen vun de eukaryotischen Transkriptschoon, dat is de komplementäre Afschrift vun de genetischen Informatschonen vun den Zellkarn up de Ribonukleinsüeren, mit den Nobelpries för Chemie uttekent. Speziell geiht dat in sien Forschung um dat Enzym RNA-Polymerase, dat de Synthese vun Ribonukleinsüeren katalysiert. De Struktur un de naue Wirkmechanismus vun dissen Enzymkomplex
Johann Smidt (* 5. November 1773 in Bremen; † 7. Mai 1857 in Bremen) weer een bedüdend Bremer Börgermeester, Theoloog, Politiker un Grünner vun Bremerhoben. Johann Smidt weer de Söhn vun den Pastor an de St.Stephani-Karken in de Ooltstadt to Bremen, de ok Johann Smidt heten dö. He besöch dat Gymnasium Illustre un studeer vun 1792 af an in Jena up Preester. Dor hett he de Sellschup vun de freen Mannslüe mit grünnt. 1794 möök he sien Examen as een Kandidaten in Bremen. Dornah hett he fudder studeert. Up een Reis hett he sik 1797 in Zürich to'n Prediger ordineeren laten. Later is he Perfessor wurrn an dat Gymnasium Illustre in siene Vadderstadt. Dat weer so'n Aart Universität. 1799 grünn he dat Hanseatische Magazin. Dor keemen bit 1804 seß Bännen vun rut. Dornah wurr he Syndicus vun de Öllerlüde un in dat Jahr 1800 is he Senator wurrn. Up düssen Posten hett he mit bestimmt, wie dat mit de Hansestäder fuddergung, besunners, wat den Staat un de Geschäften angüng. 1806 fung he an, sik um Butenlannsche Politik to kümmern. Jümmers mehr hett in düsse Jahren Frankriek Macht up de Politik utöövt, bit in'n Dezember 1810 Bremen vun dat Empire dalslaken
Dat Slott Bauschlott is en Slottanlaag in den Neulinger Oortsdeel Bauschlott, Baden -Württemberg, de sien Oorsprünge in dat Johr 1540 torüchrecken. Dat wurr dör den Ridder Eglof von Wallstein as Waterslott mit veer Toorns baut. Nah verscheeden Besitterwesseln keem de Slottanlaag 1726 in den Besitt vun de Markgrafen vun Baden-Durlach. 1806 leet Groothartog Karl Friedrich von Baden da olt baufällig Slott afdragen un ünner Leiden vun sien Hoffbaumeester Friedrich Weinbrenner up de olt Fundamenten en nee Landslott in' klassizistischen Stil errichten. Dat nee Hööfthuus wurr dör twee Verbindungsbowarken mit den ölleren Marstall un dat Kavaliershuus ut dat Johr 1764 verbunnen. Dat Slott wurr 1961 vun den Stuttgarter Dokter Stefan Sandkühler köfft un befind sück bit hüüd in Privatbesitt. Schloss Bauschlott. Mehr Biller, Videos oder Audiodateien to’t Thema gifft dat bi Wikimedia Commons. Slott Bauschlott up en privat Websteed Luut Angaavn vun den Inhebber weer de Erbauer Konrad von Wallstein.
Breoksen es eun Dörp dat vandage teo Deppelt mit büi höört un in’ Krüis Lippe in Noordrhüin-Westfolen liggt. Vandage liebet 620 Minsken in’n Dörp. De Oort es knapp 4 km van’n Stadtzentrum in Richte Noord-Aust weg. Üm rüm liggt Kluite in’n Noord-Westen, Barksen in’n Noord-Austen, Meoske in’n Süüd-Westen un Hakedaal in’n Süden. Dat Breok in’n Nomen kümmt van den plattduitsken Weort Brook af un wüist up eun vörmaligen Sump hen. De eerste Urkunne, wo dat Dörp mit den Nomen Brocksen in steuht es iut’n Johre 1621. Man es sik öwwer vermodend dat’t Dörp öller es, denn dat gifft Urkunnen de över eunen Pothof schrüiven, just an’r sülvigen Stied os vandage Breoksen. Teo den Pothof höör eun Peol mir büi, de bet vandage os de Dörppeol besteuht. Den 1. Januar 1970 wurr Breoksen no de Krüisstadt Deppelt ingledert. 1954 hadde dat Dörp 440 Inwonners. Vandage liebet hür 660 Minsken. Breoksen is just os meust ollerwegens in Lippe evangeelsk-reformeert. Dat Dörp höört teo’n Pfarrbezirk III van’r Kerkgemeune Deppelt-Aust. För de Kathollsken es de Kerke Sünne Marien in’n Deppelter Noorden teostännig. De Oortsbörgermeister es Hermann Ollenburg (CDU) un Vertreter in’n Stadtroot es upstunns Rüdiger Preuß (SPD). In Breoksen gifft den Heumatvereun Breoksen/Barksen un
Thierry Claveyrolat (* 31. März 1959 in La Tronche, Rhône-Alpes; † 7. September 1999 in Vizille bi Grenoble) weer en franzöösch Radrennfohrer. He gull as Klauterspezialist, wat hüm den Ökelnaam Adler von Vizille inbroch. Thierry Claveyrolat hett söben Mal an de Tour de France deelnommen un wunn dorbi 1990 för dat Team RMO dat Trikot vun den besten Bargfohrer. Sien best Ergevnis bi de Tour reck he 1986 as he up den 17. Platz in de Gesamtwertung keem. In' Rahmen vun en Perzess gegen 19 nordfranzöösche Rennfohrer in Laon in' Oktober 1986 hett Claveyrolat de verboden Innahm vun Amphetaminen inrüümt. An' 7. September 1999 hett he sück in Vizille bi Grenoble dat Leven nommen, nahdem he veer Week tovör in en Autounfall mit veer Swoorbesehrten verwickelt ween weer. Tovör harr he ok all swoor Depressionen leeden. 1986 Twee Deelstrecken Dauphiné Libéré 1987 een Deelstreck Dauphiné Libéré 1989 een Deelstreck Dauphiné Libéré een Deelstreck Tour du Limousin 1990 een Deelstreck (St. Gervais) Tour de France een Deelstreck Dauphiné Libéré 1991 een Deelstreck (Morzine) Tour de France 1993 Tour du Haut-Var Trophée des Grimpeurs GP Ouest France-Plouay Coupe de France Ralf Meutgens (Hrsg.): Doping im Radsport. Delius Klasing, Builefeld 2007, ISBN 978-3-7688-5245-6,
Sam Dockery (* 1929 in Lawnside, New Jersey; † 23. Dezember 2015 in Burlington, New Jersey) weer en US-amerikaansch Jazzpianist. Dockery, de överwegend in Philadelphia leev, hett Anfang vun de 1950er Johren mit den Trompeter Clifford Brown tosommenarbeit. Bekannt wurr he 1956 un 1957 as Liddmaat vun Art Blakey sien Jazz Messengers, wo he mit Bill Hardman, Jackie McLean, Spanky DeBrest un af un to Johnny Griffin uptreeden is. Enn’ vun de 1950er un Anfang vun de 1960er Jahre weer he neben den Bassisten Buster Williams un den Slagtüüchspeler Specs Wright Liddmaat vun dat Quartett vun Jimmy Heath. Later hett Dockery u. a. mit Sonny Stitt, Benny Golson un Stan Getz arbeit. Af de 1990er Johren hett he ok an de University of the Arts in Philadelphia Ünnericht geven. Neben de Upnahmen mit de Jazz Messengers ut de 1950er Johren gifft dat ok jüngere Upnahmen vun Dockery ünner annern up dat Düppelalbum Live At Ortlieb's Jazzhaus (2000). Dockery is mit 86 Johren in dat Burlington Woods Krankenhuus an de Folgen vun de Alzheimer-Krankheit storven. DNB-Katalog Diskographie bi Allmusic Nahroop bi philly.com Normdaten: GND: 134702506 (OGND, AKS) | LCCN: n93012811 | VIAF: 42036364 | Wikipedia-Personensöök
De Flagg vun Uganda is de Natschonalflagg vun den oostafrikaanschen Staat Uganda. De Farven swart-geel-root sünd de Farven vun den 1960 grünnten Volkskongress vun Uganda, de bi de Wahlen 1962 de stärkste Partei weer un den Staat in de Unafhängigkeit föhren dei. De Idee stammt vun’n Justizminister Grace Ibingira. Dat Swart schall för dat Volk in Afrika stahn, Dat Geel för den Sünnschien un dat Root för de Bröderlichkeit vun alle Minschen. De Kronenkraan is as netral Staatssymbol wählt worrn. Dat Deert is vun keens vun de fröheren Königrieken un Stämm vörher as Symbol bruukt worrn. De Flagg is an’n 9. Oktober 1962 dat eerste Maal offiziell hisst worrn.
Herberhausen is de hoochdüütsche Naam von Helperhusen, Stadtdeel von de Stadt Göttingen in’n Landkreis Göttingen, Neddersassen, Herbersen, Oort in de Stadt Deppelt in’n Kreis Lippe, Noordrhien-Westfalen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Ugandabahn (Uganda Railway) is ene Bahnstreek, de vun Mombasa an’n Indischen Ozeaan dör Kenia un Uganda löppt. Wichtige Statschonen sünd Nairobi, Nakuru, Kisumu, Jinja un Kampala. De Lien hett en Spoorwiet vun 1.000 mm (Een-Meter-Spoor) un hett op’n gröttsten Deel blots ene Spoor. Al 1892 harr J. R. L. Macdonald för de Britische Oostafrika-Kumpanie ene Studie dörföhrt, ob dat mööglich weer, vun wegen de groten Transportkosten ene Bahn na dat Binnenland Uganda to leggen. Toeerst harr de Kumpanie nich dat Geld, de Streek to boen. Twee Milljonen Pund weren veranslagt. Doch as Uganda 1894 Schutzrebeet vun Grootbritannien worrn is, weer dat noch nödiger, en eenfach Verbinnen to hebben. In dat britische Parlament hebbt se groot streden, ob dat överhaupt to finanzeren weer. Welke nömen de Bahnlien „the Lunatic Line“ (de Irrsinnslien). Doch amenn weren doch de Frünn vun de Idee in de Övertall. De verantwoortliche Inschenör schull George Whitehouse wesen. De Arbeiders weren kene Inheemschen. De Briten hebbt Kulis ut Indien klarkt. De Britische Oostafrika-Kumpanie leeg de eersten Schenen an’n 30. Mai 1896 in Mombasa. Een Johr later, an’n 30. Mai 1897 weren de Arbeiden bet na Voi kamen. 1898 kemen se na Tsavo un Kibwezi. Bi Tsavo, as
Jesper Nelin (* 3. Oktober 1992 in Värnamo) is en sweedsch Skilanglöper un Biathlet. In’ Skilangloop is he för den Vereen Hestra IF antreeden. 2009 nehm he all an Schölerrennen deel, kunn aber lang kien besünners Ergevnisse vörwiesen. 2012 wessel he to’n Biathlon, wo he för den Vereen Biathlon Östersund IF an den Start geiht. 2015 gelung hüm bi den Weltcup-Sprint in Östersund mit Platz 16 eerstmals en Top-20 Platzeeren. An dat Enn' vun de Saison 2015/16 reck he Platz 61 in' Gesamtweltcup. Dissen Platz kunne he in de Folgesaison nich hollen, keem blots eenmal in de Punkteränge un belegg an' Enn' in' Gesamtweltcup Rang 89. Bi de Biathlon-Weltmeesterschapen 2017 keem he mit de sweedsch Mixed-Staffel up den 6. Platz. Bi de Olympisch Winterspelen 2018 in Pyeongchang wunn he mit Peppe Femling, Sebastian Samuelsson un Fredrik Lindström de Goldmedaille in de Staffel van de Mannlüüd. In den Massenstart keem he up den 9. Platz. Jesper Nelin is mit de sweedsch Biathletin un Olympiasiegerin Hanna Öberg tosommen. Indrag bi de FIS (engelsch) Indrag in de Datenbank vun de IBU (engelsch)
Uganda Cowries warrt de eersten Breefmarken nöömt, de in Uganda vun März 1895 an rutgeven worrn sünd. Dat engelsche Woort cowrie steiht för de fröher ünner annern ok in Uganda as Betahlmiddel bruukte Kaurimussel. De Uganda Cowries weren blots eenfache Papeermarken, de keen Motiv harrn. Blots de Weert in Kaurimusseln un de Bookstaven UG weren dor mit ene Schrievmaschien opschreven. [1]
Brigitte Butscher (* 18. April 1957) is en ehmalge düütsch Footballspelerin. De Doorfru speel för den Vereen SG Aulendorf 1920. An’ 27. Juli 1986 hett se hör eenzig Lännerspeel för de Düütsch Fruen-Footballnatschonalmannschap in en Speel gegen de Mannschap vun Iesland bestreeden. Se wurr dorbi för Rosemarie Neuser inwesselt. Dat Speel wurr in Iesland mit 4:1 wunnen. Brigitte Butscher up de Sieden vun den DFB
Langenhorn D oder ok Langenhoorn is een Stadtdeel vun’d Stadt Hamborg un is in’n Bezirk Hamborg-Noord. Langenhorn is in’n Norden vun Hamborg. In’t Norden und Nordwesten is de Stadt Norderstedt in Sleswig-Holsteen un in’t Südwesten de Lannbahn vun’n Flooghaven Hamborg. Achter de Lannbahn is de Stadtdeel Niendörp. In’t Osten is de Stadtdeel Hummelsbüttel un in’t Süden de Stadtdeel Fuhlsbüttel. Langenhorn hett ’n Fläch vun 13,8 km². Dat eerste Maal warrt vun de Dörp Langenhorn in dat Johr 1229 schreven. Siet dat Johr 1332 is Langenhorn Besitt vun Hamborg un siet dat Johr 1913 een Deel vun Hamborg. Histoorsch is de Spraak vun Langenhorn Plattdüütsch, man de Spraak geiht gräsig gau torüch. Plattdüütsch verleert jümmers mehr an Sprekers. De op't fakenst spraken Spraak is Hoochdüütsch. Ansgarkark, evangeelsch-luthersche Kark, Langenhorner Chaussee 276 (Ansgar) Broder-Hinrick-Kark, evangeelsch-luthersche Kark, Tangstedter Landstraße 220 (Broder Hinrick) Eirene-Kark, evangeelsch-luthersche Kark, Willersweg 31d Hillige Familie-Kark (Pfarrei St. Katharina von Siena), röömsch-kathoolsche Kark, Tannenweg 24a Kark Jesu Christi de Hilligen de letzten Dage, mormonsche Kark, Eberhofweg 90 Neeapostolsche Kark, neeapostolsche Kark, Wördenmoorweg 76 Schröderstift-Kapell (Karkengemeen St. Jürgen-Zachäus), evangeelsch-luthersche Kapell, Schröderstift, Kiwittsmoor 26 St. Annen Kark (Pfarrei St. Katharina von Siena), röömsch-kathoolsche Kark, Schmuggelstieg 22 St. Jürgen-Kark (Karkengemeen St. Jürgen-Zachäus), evangeelsch-luthersche
Langenhoorn betekent Langenhoorn, Gemeen in’n Kreis Noordfreesland, Sleswig-Holsteen, Langenhoorn, Stadtdeel in’n Bezirk Hamborg-Noord, Hamborg, Langenhoorn, Oort in de Gemeen Delv in’n Kreis Dithmarschen, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Bezirk Hamborg-Noord is een Bezirk vun Hamborg. In’t Norden is Sleswig-Holsteen, in’t Osten is de Bezirk Wandsbeek, in’t Süden de Bezirk Hamborg-Mitt un in’t Westen de Bezirk Eimbüddel. De Bezirk hett 314.593 Inwohners (Stand 31. Dezember 2019) un hett ’n Fläch vun 57,8 km². To’n Bezirk höört de Stadtdelen Eppendörp, Hogeluft-Oost, Winterhuud, Alsterdörp, Fuhlsbüttel, Groot Bossel, Langenhoorn, Ohlsdörp, Barmbeek-Süüd, Barmbeek-Noord, Dulsbarg, Hogenfell un Uhlenhorst. Baas vun’n Bezirksamt is siet dat Johr 2019 Michael Werner-Boelz vun De Grönen. Hamborg-Noord. Mehr Biller, Videos oder Audiodateien to’t Thema gifft dat bi Wikimedia Commons. Stadt Hamborg: Bezirk Hamborg-Noord (hochdüütsch) Bezirke von de Fre’e un Hansestadt Hamborg Altno | Bardörp | Eimbüddel | Hamborg-Mitt | Hamborg-Noord | Horborg | Wandsbeek
Bi den Massendood vun Kanungu hebbt sik üm un bi 500 Lüüd, de Anhängers vun de Bewegung för dat Wedderherstellen vun Gott sien teihn Botten (Movement for the Restoration of the ten commandments of God) weren, an’n 17. März 2000 in ehr Kark in Kanungu in Uganda inslaten, de denn in de Luft gahn is. Joseph Kibwetere, en in’t Johr 2000 68 Johren olen fröheren Lehrer, de as manisch-depressiv gell, harr na egene Utsaag en Gespreek twischen Jesus un Maria mitanhöört, in dat de beiden klagen, dat de Welt vun de teihn Botten affallen weer un dat dat Jüngste Gericht to de Johrdusendwenn över de Eer kamen schall. He sammel denn vele Anhängers üm sik, de den Glöven an de Apokalypse mit em delen. Ok Credonia Mwerinde, 48 Johren oolt, harr Visionen vun de Jungfro Maria hatt, as se de Nyabugoto-Höhlen besöken dei. 1989 harr se Kibwetere un den sien Fro Teresa dat eerste Maal drapen. Kibwetere hett ehr inladen bi em in sien Huus in Ntungamo intotehn. 1990 hebbt se denn ehr Bewegung grünnt un harrn 1991 al 200 Anhängers. 1993 weren Mwerinde un Kibwetere en Poor un sünd mit nu al 5.000 Anhängers op en Grundstück vun fief
De Bezirk Horborg is een von de söven Bezirke von de Stadt Hamborg. De Bezirk liggt in’n Süüdwesten von Hamborg un grenzt in’n Noorden an’n Bezirk Hamborg-Midd, in’n Süden an’n Landkreis Horborg un in’n Westen an’n Landkreis Stood. De beiden Landkreise doot in Neddersassen liggen. De Bezirk hett 163.771 Inwahners (Stand 31. Dezember 2016) un hett en Fläch von 125,4 km². Baas von dat Bezirksamt is Thomas Völsch von de SPD. To’n Bezirk höört de Stadtdelen Cranz, Eißendörp, Francop, Good Moor, Horborg, Heimfeld, Huusbrook, Langenbeek, Marmsdörp, Moorborg, Neeland, Neefeld, Neegraven-Fischbeek, Oolwarder, Rönnborg, Sinsdörp un Wilsdörp. Bet 1927 hett de Stadt Horborg un denn 1927 bet 1937 de Stadt Horborg-Willemsborg to de prüüßsche Provinz Hannover höört. To’n 1. April 1937 sünd Horborg-Willemsborg un en Reeg Gemenen in dat Ümland dör dat Groot-Hamborg-Gesett Deel von Hamborg worrn. Hamborg weer denn för korte Tied indeelt in Kreise, Dat Rebeed von’n Bezirk Horborg hett to’n Kreis Willemsborg, Horborg, Süderelv, Finkwarder tellt. Dör dat hambörgsche Gesett över de Bezirksverwaltung von’n 21. September 1949 is Hamborg in söven Bezirke indeelt worrn. De eersten Bezirksutschüss sünd bi de Börgerschopswahl an’n 16. Oktober 1949 wählt worrn. De Bezirk is denn to’n 11. Mai 1951 billt worrn. Bet to’n
Oh Uganda, Land of Beauty is de Natschonalhymne vun Uganda. Se is an’n 9. Oktober 1962 an’n Dag vun de Unafhängigkeit vun dat Land inföhrt worrn. Text un Musik sünd vun George Wilberforce Kakoma un Peter Wingard. Kort vör de Unafhängigkeit hett Uganda dree Komitees inricht, de de natschonalen Symbole vun dat Land fastleggen schullen. De Vörsitter vun dat Komitee för de Natschonalhymne weer Senteza Kajubi. In en landswiete Kampagne sünd Vörslääg för en ne’e Kompositschoon sammelt worrn. De Kompositschoon schull neeverfaat, fierlich un mit Blick op de Tokunft richt un todem in alle Stimmlagen harmoonsch wesen. In’n Juli 1962 is Kakoma sien Kompositschoon utwählt worrn, de Kakoma na sien egen Utsaag in en enkelte Nacht kort vör Afgaavsluss schreven hett.
Faslamfloot betekent Faslamfloot 1625, Faslamfloot 1648. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Martin Otto Torsten Meinberg (* 31. Oktober 1960 in Cuxhoben) is en düütschen Verwaltungsbeamten. Meinberg is 1960 in Cuxhoben boren un mit teihn Jöhr mit siene Familie na Neegraven tagen. He weer op Gymnasium un hett denn Juristeree studeert. Na dat Studium weer he Notar in Wedel. Von 1999 bet 2012 hett he in Heimfeld leevt, nu leevt he wedder in Neegraven. He is Maat von de CDU. Bet 1996 weer he Afornten för de CDU in de Bezirksversammlung von’n Bezirk Horborg. Meinberg is 2004 as Nafolger von Bernhard Hellriegel för en Amtstied von söss Johr as Baas von dat Bezirksamt in’n Bezirk Horborg wählt worrn. 2011 is he ok för en twete Amtstied wedderwählt worrn. In dat sülve Johr noch hett aver de SPD de Mehrheit in de Bezirksversammlung wunnen un Meinberg müss to’n 31. Dezember 2011 sien Amt an Thomas Völsch afgeven. 2012 is he Geschäftsföhrer bi LOTTO Hamborg worrn. 1996 hett he siene Fro Birte freet un 1999 en Söhn kregen. Jochen Gipp: Meinberg sucht nach einer neuen Tätigkeit, Hamburger Abendblatt an’n 31. Dezember 2011 Harburgs Ex-Bezirksamtsleiter wird neuer "Lotto-König", op harburg-aktuell.de